CELEX: 31991D0008
Language: el
Date: 1990-12-11 00:00:00
Title: 91/8/ΕΟΚ: Απόφαση της Επιτροπής της 11ης Δεκεμβρίου 1990 σχετικά με την ειδική χρηματοδοτική συμμετοχή της Κοινότητας για την εξάλειψη της πανώλης των ίππων στην Ισπανία (Το κείμενο στην ισπανική γλώσσα είναι το μόνο αυθεντικό)

Avis juridique important

|

31991D0008

91/8/ΕΟΚ: Απόφαση της Επιτροπής της 11ης Δεκεμβρίου 1990 σχετικά με την ειδική χρηματοδοτική συμμετοχή της Κοινότητας για την εξάλειψη της πανώλης των ίππων στην Ισπανία (Το κείμενο στην ισπανική γλώσσα είναι το μόνο αυθεντικό)  

Επίσημη Εφημερίδα αριθ. L 007 της 10/01/1991 σ. 0035 - 0035

ΑΠΟΦΑΣΗ ΤΗΣ ΕΠΙΤΡΟΠΗΣ  της 11ης Δεκεμβρίου 1990  σχετικά με την ειδική χρηματοδοτική συμμετοχή της Κοινότητας για την εξάλειψη της πανώλης των ίππων στην Ισπανία  ( Το κείμενο στην ισπανική γλώσσα είναι το μόνο αυθεντικό )  ( 91/8/ΕΟΚ ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας,  την απόφαση 90/424/ΕΟΚ του Συμβουλίου της 26ης Ιουνίου 1990 σχετικά με ορισμένες δαπάνες στον κτηνιατρικό τομέα ( 1 ), και ιδίως το άρθρο 3 παράγραφος 3,  Εκτιμώντας :  ότι το Σεπτέμβριο και τον Οκτώβριο 1990 εμφανίστηκαν, σε ορισμένες περιορισμένες γεωγραφικές περιοχές της Ισπανίας, πολλές εστίες πανώλης των ίππων - ότι, με σκοπό τη συμβολή στην εξάλειψη της ασθένειας, θεωρείται αναγκαία η ειδική χρηματοδοτική  συμμετοχή της Κοινότητας -  ότι οι ισπανικές αρχές έχουν εφαρμόσει αμέσως τα μέτρα που προβλέπονται στο άρθρο 3 παράγραφος 2 της απόφασης 90/424/ΕΟΚ - ότι πληρούνται οι όροι για τη χρηματοδοτική συμμετοχή της Κοινότητας -  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ :     Άρθρο 1   Για την εξάλειψη της πανώλης των ίππων που έχει εμφανιστεί το Σεπτέμβριο και τον Οκτώβριο 1990, η χρηματοδοτική συμμετοχή της Κοινότητας καθορίζεται ως εξής :  - 50 % των εξόδων που βαρύνουν την Ισπανία προς αποζημίωση των ιδιοκτητών για τη θανάτωση και την καταστροφή των ζώων,  - 50 % των εξόδων που βαρύνουν την Ισπανία για την απεντόμωση και την απολύμανση των μολυσμένων εγκαταστάσεων .   Άρθρο 2   Η χρηματοδοτική συμμετοχή της Κοινότητας χορηγείται μετά την υποβολή των σχετικών δικαιολογητικών εγγράφων .   Άρθρο 3   Η Επιτροπή παρακολουθεί την πορεία της ασθένειας και, εάν είναι αναγκαίο, λόγω της εξέλιξης της ασθένειας, εγκρίνεται νέα απόφαση σύμφωνα με το άρθρο 3 παράγραφος 4 της απόφασης 90/424/ΕΟΚ .   Άρθρο 4   Η παρούσα απόφαση απευθύνεται στο Βασίλειο της Ισπανίας .    Βρυξέλλες, 11 Δεκεμβρίου 1990 .  Για την Επιτροπή   Ray MAC SHARRY   Μέλος της Επιτροπής   ( 1 ) ΕΕ αριθ . L 224 της 18 . 8 . 1990, σ . 19 .